als_Latn dik_Latn sag_Latn
Me mos intonimin e himnit të Republikës së Kosovës, ku dëshmohet fuqia e shtetit dhe kujtimi i shtetit për dëshmorët dhe të rënët për lirinë e Kosovës, është dëshmuar se sa josinqerisht shteti mendon për të rënët për liri.
Me rastin e manifestimit të përvjetorit të FSK-së, u harrua këndimi i himnit, për çka reagoi anëtari i familjes Jashari, Bekimi, i cili e cilësoi turp shtetëror mos intonimin e simbolit më domethënës të shtetësisë – himnit të shtetit. Ishte hera e parë që nuk u dha himni dhe në vend se të perfeksionohen gjërat për procese të mëdha integrative, këtu vetëm sa u harruan edhe gjërat që përbëjnë krenarinë kombëtare dhe shtetërore.
Kur harrohet të intonohet himni për ngjarje kaq të mëdha që lidhen me ushtrinë e një shteti, më nuk ka çka të flitet.
Gjithashtu, më nuk ka çka të flitet as për mospjesëmarrjen e presidentes Jahjaga dhe të kryeministrit Isa Mustafa në Akademinë Përkujtimore të Adem Jasharit dhe Jasharajve si familje. Kur të mbijetuarit e familjes Jashari vijnë në Prishtinë, si në rastin e akademisë së Jasharajve, dy figurat e para të shtetit, presidentja dhe kryeministri, nuk gjejnë kohë të shkojnë në akademi, apo nuk duan të shkojnë…
Dhe, pse-në e dinë ata…
Megjithatë, nuk përtojnë të shkojnë te kompleksi memorial i Jasharajve, kur kërkohet që ai udhëtim t’u shërbejë për karrierë. Të tillëve, që nuk marrin pjesë në Akademinë Përkujtimore të Jasharajve, të rënë heroikisht për lirinë e shtetin e Kosovës, ka nevojë t’u mbahen edhe ligjërata morale, në shenjë informimi të rëndësisë së rënies heroike të Adem, Hamëz e Shaban Jasharit dhe të familjes Jashari në përgjithësi. /S. Krivaça/Kosovarja/
als_Latn als_Latn als_Latn als_Latn als_Latn als_Latn